stanford-oval/wikipedia huggingface dataset:
TerreStar
TerreStar 1

Space Systems/Loral (SS/L) ilmoitti keväällä 2005 satelliitin suunnittelun päättyneen ja satelliitin rakentamisen alkaneen. Satelliitti toimii Mobile Satellite Services eli MSS palveluissa. Se välittää yhdessä maanpäällisen matkapuhelinverkon kanssa 2 GHz taajuudella puheluita ja dataa Yhdysvaltain alueella. Satelliitin antenni on tavanomaista suurempi ja pystyy luomaan satoja "spot beamejä".
Satelliitti perustuu SS/L:n LS-1300-satelliittirunkoon. Satelliitti painaa 6910 kg. Sen tietoliikenneantennin halkaisija on 18 m.
Satelliitti laukaistiin avaruuteen 1. heinäkuuta 2009 Ariane 5-raketilla Kouroun avaruuskeskuksesta Ranskan Guayanasta. Se on toistaiseksi maailman suurin geostationaariselle kiertoradalle laukaistu tietoliikennesatelliitti. Satelliitin paikka on 111. läntisen pituuspiirin kohdalla päiväntasaajan yläpuolella.
TerreStar-2

Space Systems/Loralin piti toteuttaa myös toinen satelliitti. Se piti laukaista vuonna 2010 Ariane 5-raketilla? TerreStarin konkurssiuhka merkinnee tämän satelliitin muodostuvat tappioksi myös SS/L-yhtiölle.
Aiheesta muualla

Terrestar Corporation (Arkistoitu – Internet Archive)
TerreStar Networks (Arkistoitu – Internet Archive)
Terrestar Global
Teige

Teige on seuraavien norjalaisten henkilöiden sukunimi:
Lisa Teige (s. 1998), näyttelijä ja tanssija
Trude Teige (s. 1960), toimittaja, kirjailija ja juontaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Terraria

| Terraria |
| --- | --- |

Kehittäjä:  Re-Logic
Julkaisija:  Re-Logic
Jakelija:  Steam, GOG.com, Humble Store, Nintendo eShop, Microsoft Store, Google Stadia, Google Play, PlayStation Now, App Store ja PlayStation Store
Pelimoottori:  XNA Framework
Julkaistu:  2011
Lajityyppi:  toimintaseikkailupeli ja hiekkalaatikkopeli
Pelimuoto:  yksinpeli, moninpeli ja yhteistyömoodi
Ikäluokitus:  ESRB: Teini-ikäisille  PEGI 12  USK 6, USK 6, USK 6, USK 6 ja USK 6 
Alusta:  Android, iOS, Linux, Mac OS X, Nintendo 3DS, PlayStation 3, PlayStation 4, PlayStation Vita, Wii U, Windows, Windows Phone, Xbox 360, Xbox One,  Nintendo Switch
Lisenssi:  Suljettu lisenssi
Jakelumuoto:  Optinen levy, digitaalinen jakelu, digitaalinen lataus, DVD, Blu-ray-levy ja Nintendo Switch -pelimoduuli
Lisää peliartikkeleitaVideopelien teemasivulla
Terraria on Re-Logicin kehittämä ja julkaisema toimintaseikkailupeli. Peli on julkaistu vuonna 2011 Windowsille ja sen jälkeen useille muille alustoille.
Pelin spin-off Otherworld peruttiin kolme vuotta sen jälkeen kun sen kehityksestä ilmoitettiin.
Pelaaminen

Pelissä on elementtejä hiekkalaatikkopelistä, avoimesta pelimaailmasta ja roolipelistä. Peli sijoittuu automaattisesti generoituun pelimaailmaan, jossa pelaaja voi rakentaa, tutkia ja taistella hirviöitä vastaan.
Vastaanotto

Peli on saanut IGN:n arvostelussa arvosanaksi 9.0/10.
Aiheesta muualla

Terraria MobyGamesissa (englanniksi)
The Daily Mail / Staircase

| ”The Daily Mail / Staircase” Radiohead |
| --- | --- | --- |

Singlen tiedot
 Julkaistu: 19. joulukuuta 2011
 Formaatti: digitaalinen julkaisu, 7"
 Tuottaja(t): Nigel Godrich, Radiohead
 Tyylilaji: alternative rock, taiderock
 Kesto: 08.08
 Levy-yhtiö: Ticker Tape Ltd.
Radioheadin muut singlet
| ”Supercollider / The Butcher” 2011 | ”The Daily Mail / Staircase” 2011 | ”Burn the Witch” 2016 |
"The Dailymail / Staircase" on englantilaisen taiderock-yhtyeen Radioheadin single, joka julkaistiin 19. joulukuuta 2011. Kappaleet äänitettiin The King of Limbs: Live from the Basement -sessioiden yhteydessä ja julkaistiin yhtyeen uuden albumin sivuilla WAV ja MP3 formaatteina.
BBC Radio 1:n haastattelussa yhtyeen kitaristi Ed O'Brien kertoi, että The Daily Mail "on pyörinyt jaloissa ainakin kuusi vuotta". Kun yhtye päätti esittää kappaleen Live From the Basement -sessioiden yhteydessä, lopullinen sävellys "rakentui yhdessä viikossa", sisältäen yhtyeen jäsenen Jonny Greenwoodin säveltämän puhallinsektion. BBC Radio 6 Music:n haastattelussa O'Brien selitti, että Staircase -kappaletta oli työstetty ennen yhtyeen kahdeksannen albumin The King of Limbs:n äänittämistä, mutta se ei ollut edennyt demoa pidemmälle ennen uuden albumin julkaisemista.
Tatra T54

| Tatra T54 ja Tatra T54/30 |
| --- | --- |

Valmistustiedot
Valmistusmaa:   Tšekkoslovakia
Valmistaja:  Závody Tatra a.s., Kopřivnice
Valmistusvuodet:  1931–1934
Tuotantomäärä:  T54: 486 kpl;  T54/30: 928 kpl
Korimalli:  mm. 2- ja 4-ovinen sedan
Muotoilija:  Hans Ledwinka
Seuraaja:  Tatra T75
Tekniset tiedot
Henkilöluku:  enintään 4
Iskutilavuus:  T54: 1 462 cm³;  T54/30: 1 680 cm³
Teho:  T54: 16,1 kW /3000 1/min; T54/30: 17,6 kW /3000 1/min
Polttoaine:  bensiini
Vetotapa:  takaveto
Vaihteisto:  4+1
Kulutus:  10–11 l /100 km
Mitat
Pituus:  4 000 mm
Leveys:  1 650 mm
Korkeus:  1 700 mm
Tatra T54 oli tšekkoslovakialaisen Tatran vuosina 1931–1934 valmistama henkilöauto. Autoa pidetään eräänä kestävimmistä ja luotettavimmista Tatra-malleista. Se oli T52-mallin pohjalta kehitetty halvempi versio. Auto esiteltiin samaan aikaan T57-pikkuauton kanssa.
Rungon ja alustan osat olivat T52:sta sillä erotuksella että T54:n 2 820 mm:n pituinen akseliväli asettui T52:ssa käytettyjen vaihtoehtojen väliin. Moottorimalli oli sama kuin T30:ssä, mutta sylinterin halkaisija oli 5 mm pienempi. Myöhempiin malleihin asennettiin T30:n tehokkaampi moottori mahdollisesti joko asiakaskunnan toivomuksesta tai siksi että T30:n moottoreita oli jäänyt yli kun sen valmistus oli loppunut vuonna 1931.
Viimeisenä valmistusvuonnaan T54:ia valmistettiin vain kymmenen kappaletta. Sen seuraajamalli oli T75.
Teknisiä tietoja > Moottori

Voimanlähteenä oli nelisylinterinen, ilmajäähdytteinen bokserimoottori. Kampikammio oli valmistettu alumiinista. Nokka-akseli oli sijoitettu kampiakselin alapuolelle ja käytti venttiilikoneistoa työntötankojen välityksellä. Jäähdytystuuletin oli moottorin takapuolella vauhtipyörän yhteydessä. Sähköjärjestelmä oli edistyksellisesti 12-volttinen ja sähkölaitteet olivat Boschin ja Scintillan valmistamat.
Perusmallin moottorin iskutilavuus oli 1 462 cm³ ja kaasuttimena oli Zenith 30 U. Tämän avulla auto saavutti 80 km/h huippunopeuden. Tehokkaammassa T54/30-mallissa oli T30-mallista peräisin ollut 1 680-kuutioinen moottori. Sen kaasuttimena oli Zenith 30 KB.
Teknisiä tietoja > Voimansiirto ja alusta

Moottorin takana oli kuiva nelilevyinen kytkin josta voima välittyi neliportaisen vaihteiston kautta kardaaniakselille ja sitä kautta taka-akselille. Taka-akselilla oli heilurimallinen erillisjousitus ja jousituksena oli poikittain asennettu puolielliptinen lehtijousi, joka oli kiinnitetty keskeltä vetopyörästöön ja päistään jarrukilpiin. Edessä olleella jäykällä akselilla oli samanlainen jousitus, jossa lehtijousi oli kiinnitetty keskeltä moottorinlohkoon. Edessä oli iskunvaimentimet.
Auton runkorakenteena oli keskusputkirunko. Runkoputken etupäähän kiinnitetyt vaihteisto ja moottori olivat osa kantavaa rakennetta.
Jarruina oli kaikilla pyörillä mekaanisesti toimivat rumpujarrut. Seisontajarru vaikutti takapyöriin. Takapyörillä oli erilliset jarrut seisontajarrua varten; erikoisen ratkaisun taustalla on mahdollisesti ollut tarkoitus korvata mekaanisten käyttöjarrujen välitys myöhemmin hydraulisella järjestelmällä.
Muunnelmat

Tehdasvalmisteiset korit olivat yksinomaan kaksi- tai neliovisia sedaneita. Malli muistuttaa suuresti T30- ja T52-malleja. Lisäksi ensimmäiset yksilöt ovat hyvin samannäköisiä viimeisten T12-mallien kanssa. T54:n tunnistaa helpoiten siitä että ovien alareunat ovat lähes astinlautojen tasolla, toisin kuin T30:ssä ja T52:ssa. Kuvassa oleva auto on poikkeuksellinen, sillä sen ovien alaosissa on ylimääräiset pokkaukset, jotka näyttävät erehdyttävästi ovien alareunoilta. Auto on Tatran museossa Kopřivnicessa. Toinen T54:n tunnusmerkki on tuulilasin yläpuolella oleva kiinteästi asennettu lippa, joka on erilainen kuin T52:ssa ja T30:ssä.
Itsenäiset korinvalmistajat eivät juuri rakentaneet omia muunnelmiaan T54:ien alustoille, vaan suosivat ennemmin kalliimpia T52:ia. Česká Lípassa toiminut korinvalmistaja Bohemia kuitenkin rakensi ambulanssimuunnelman, jonka alustassa oli T30:stä peräisin ollut pidempi runkoputki. Autoja valmistui viisi kappaletta.
Aiheesta muualla

Teknisiä tietoja ja kuvia T54:stä (tšekiksi) ja (englanniksi)
T54:n tunnistaminen ovien alareunojen perusteella: T54:n kylki (Arkistoitu – Internet Archive) sekä T52:n kylki[vanhentunut linkki]
Oikeuden Puolustajat: Uusi rintama

| Oikeuden Puolustajat: Uusi rintama> Justice League: The New Frontier |
| --- | --- |

Ohjaaja:  Dave Bullock
Käsikirjoittaja:  Darwyn Cooke Stan Berkowitz
Perustuu:  The New Frontier (sarjakuva)
Tuottaja:  Bruce Timm Stan Berkowitz Darwyn Cooke
Säveltäjä:  Kevin Manthei
Pääosat:  David Boreanaz Miguel Ferrer Neil Patrick Harris John Heard Kyle MacLachlan Lucy Lawless Phil Morris Kyra Sedgwick Brooke Shields Jeremy Sisto
Valmistustiedot
Valmistusmaa:   Yhdysvallat
Tuotantoyhtiö:  Warner Bros. Animation
Levittäjä:  Warner Bros. Home Entertainment Warner Bros. Netflix
Ensi-ilta:   26. helmikuuta 2008  9. heinäkuuta 2008
Kesto:  71 min
Alkuperäiskieli:  Englanti
Tuotto:  5 234 401 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Oikeuden Puolustajat: Uusi rintama (Justice League: The New Frontier) on vuonna 2008 suoraan DVD:lle julkaistu animaatioelokuva, joka perustuu Darwyn Cooken vuoden 2004 julkaistuun lyhyeen, mutta palkittuun sarjakuvasarjaan The New Frontier. Sarjakuvassa tarina  sijoittuu 1950-luvulle, ja siinä keskitytään pääasiassa kahteen sankariin Hal Jordaniin ja Marsilaiseen ihmismetsästäjään, myös Barry Allen, Teräsmies, Ihmenainen ja Batman esiintyivät pienissä rooleissa elokuvan aikana. Uudessa rintamassa esiintyi myös muita sankareita, muun muassa Robin, Vihreä Nuoli ja Vesimies.
Elokuva sijoittuu sarjakuvan tavoin 1950-luvulle, kun Korean sodan jälkeiset tapahtumat aiheuttavat vainoharhaisuutta, mikä laittaa Teräsmiehen, Batmanin ja Ihmenaisen hallituksen epäilyn kohteeksi. Tämän myötä vain vakavin uhka Keskus (The Center) pakottaa sankarit, mukaan lukien uusien Salama, Vihreä Lyhty ja Metsästäjä Marsista yhdistämään voimansa pelastaakseen maailman.
Elokuvan ohjasi Dave Bullock ja käsikirjoitti Darwyn Cooke ja Stan Berkowitz. Pääosissa ovat muun muassa David Boreanaz, Miguel Ferrer ja Neil Patrick Harris.
Elokuva julkaistiin myös Suomessa DVD:lle 9. heinäkuuta 2008.
Äänirooleissa

| 0 | 1 | 2 |
| --- | --- | --- |
|  David Boreanaz  | … |  Hal Jordan / Vihreä Lyhty   |
|  Miguel Ferrer  | … |  Metsästäjä Marsista   |
|  Neil Patrick Harris  | … |  Salama / Barry Allen   |
|  John Heard  | … |  Ace Morgan   |
|  Lucy Lawless  | … |  Ihmenainen   |
|  Kyle MacLachlan  | … |  Teräsmies   |
|  Lex Lang  | … |  Rick Flag   |
|  Phil Morris  | … |  King Faraday   |
|  Kyra Sedgwick  | … |  Lois Lane   |
|  Brooke Shields  | … |  Carol Ferris   |
|  Jeremy Sisto  | … |  Batman   |
|  Joe Alaskey  | … |  Väiski Vemmelsääri   |
|  Jeff Bennett  | … |  urheiluselostaja   |
|  Corey Burton  | … |  Abin Sur, uutistenlukija   |
|  Townsend Coleman  | … |  tohtori Magnus   |
|  Keith David  | … |  The Centre   |
|  Sean Donnellan  | … |  Haley   |
|  Robin Atkin Downes  | … |  The Guardian   |
|  Shane Haboucha  | … |  Robin   |
|  David Hunt  | … |  Harry   |
|  Vicki Lewis  | … |  Iris West   |
|  Joe Mantegna  | … |  Crooner   |
|  Vanessa Marshall  | … |  Amazoni nainen   |
|  Jim Meskimen  | … |  Slam Bradley   |
|  James Arnold Taylor  | … |  Kapteeni Pakkanen   |
|  Alan Ritchson  | … |  Vesimies   |
|  John F. Kennedy  | … |  Oma itse (ääniarkisto)   |
Soundtrack

Elokuvasta julkaistiin myös oma ääniraita Yhdysvalloissa 18. maaliskuuta 2008.
Main Titles – 2.01
The Centre / Hal Shot Down – 2.50
J’onn J’onzz Arrives – 0.51
Wonder Woman Recounts / J'onzz Watches TV – 2.11
The Flash Saves Las Vegas – 3.32
J’onn Becomes John / Church Brawl – 3.12
Carol & Hal Banter – 0.22
Driving to Ferris / The Real Ferris – 1.34
Hal’s Mission Revealed / Batman Surprises J’onzz / The Flash Fights Gorilla – 2.52
Crazy Scientist – 1.37
J’onzz Contemplates / J'onzz is Leaving – 1.18
To Space – 1.27
Mars Mission Mess – 4.13
New Green Lantern – 3.56
Superman Ties It Up / J’onzz Bonds – 2.41
Island Revealed / Superman Down – 5.22
Plan to Action – 2.35
Thick of Battle – 4.32
The Flash vs. Centre / Last Bit of Business – 3.37
Victory – 3.09
End Credits – 3.01
Palkinnot > Ehdokkuudet

Primetime Emmy
2008: Erinomainen animaatio-ohjelma.
Annie
2009: Paras suoraan videolle julkaisu.
Golden Reel
2009: Paras ääniefekti suoraan videolle julkaisussa.
Aiheesta muualla

Oikeuden Puolustajat: Uusi rintama Myspacessa (englanniksi)
DVD Plaza[vanhentunut linkki]
Tero Kaukomaa

Tero Kaukomaa, 2013
Tero Kaukomaa (s. 1960) on suomalainen elokuvatuottaja. Kaukomaa opiskeli liiketaloutta ja markkinointia Helsingin kauppakorkeakoulussa, josta hän valmistui 1987. Tuotettuaan satoja mainoksia ja joitakin musiikkivideoita Elohopea Filmissä (1989–1991) Kaukomaa siirtyi lyhytelokuvien ja myöhemmin myös kokoillan elokuvien pariin. 1997 hän perusti tuotantoyhtiö Blind Spot Picturesin, jonka omistajana toimi vuosina 2001–2007 myös Petri Jokiranta.
Kaukomaa kuuluu niihin harvalukuisiin suomalaisiin elokuvatuottajiin, jotka ovat viime vuosina suunnanneet tuottamiaan elokuvia ulkomaanmarkkinoille. Kaukomaan tuottama Iron Sky -elokuva myytiin ympäri maailmaa. Iron Sky -elokuvalle julkaistiin jatko-osa Iron Sky: The Coming Race vuonna 2019.
Iron Sky elokuvien tuotantoyhtiö Iron Sky Universe Oy:stä jätettiin konkurssihakemus lokakuussa 2020 maksuvaikeuksien takia. Kaukomaa on tuotantoyhtiön hallituksen puheenjohtaja.
Valikoitu filmografia > Tuottajana

Balls: Crazy Rhythm (1990)
Aapo (1994)
Pelon maantiede (1999)
Rakastin epätoivoista naista (1999)
Cyclomania (2001)
Eila (2003)
Lapsia ja aikuisia (2004)
Jadesoturi (2006)
Miehen työ (2007)
Sauna (2008)
Putoavia enkeleitä (2008)
Iron Sky (2012)
8-pallo (2013)
Iron Sky: The Coming Race (2019)
Palkinnot

Suomen elokuvatuottajien keskusliiton Vuoden elokuvatuottaja -palkinto yhdessä tuottaja Petri Jokirannan kanssa elokuvista Jadesoturi ja Miehen työ (2007).
Suomen elokuvatuottajien keskusliiton Vuoden elokuvatuottaja -palkinto elokuvasta Iron Sky (2012)
Elokuva- ja tv-alan vientipalkinto Hulda elokuvasta Iron Sky (2013).
Aiheesta muualla

Tero Kaukomaa Internet Movie Databasessa. (englanniksi)
Tero Kaukomaa Elonetissä.
Tatu Säisä

Tatu Säisä kaudella 2007 Euroopan cupin ottelussa
Tatu Säisä (s. 7. maaliskuuta 1983) on suomalainen kilpauransa lopettanut  lentopalloilija, joka pelasi Pielaveden Sammon riveissä, Lentopallon SM-liigassa. Hän on myös LEKA Volleyn perustajäseniä. Hän on kolminkertainen Suomen-mestari ja pelannut SM-liigassa yli 300 ottelua. Pelipaikaltaan hän on keskitorjuja. Pituutta Säisällä on 197 cm.
Oman peliuransa ohella Säisä toimi LEKA Volleyn managerina, kunnes siirtyi Leppävirta Areena Oy:n toimitusjohtajaksi vuonna 2014. Nykyisin Säisä toimii 3D Talo Finlandin toimitusjohtajana.
Lentopalloura

Tatu Säisä aloitti pääsarjauransa KuPS-Volleyn riveissä 17-vuotiaana syksyllä 2000. Seura oli tuolloin taloudellisissa vaikeuksissa, putosi SM-liigasta vain kahdella pisteen erolla ja lopetti konkurssin myötä toimintansa.
Kaudella 2001–2002 Säisä pelasi Kuopion Puijo-Volleyn joukkueessa 1-sarjaa ja palasi vuonna 2002 pääsarjaan, tällä kertaa Pielaveden Sammon riveihin. Sammon joukkueessa hän voitti Suomen-mestaruuden vuosina 2004 ja 2005. Kauden 2005–2006 Säisä pelasi Ranskan Pro A-liigass ammattilaisena mutta palasi vuonna 2006 Pielavedelle. Kaudella 2006–2007 hän saavutti hopeaa SM-liigassa ja Suomen cupin mestaruuden sekä Euroopan cupissa puolivälieräpaikan. Kaudella 2007–2008 edelliskauden saavutukset toistuivat, ja keväällä 2009 Säisä voitti kolmannen Suomen-mestaruutensa. Kauden 2009–2010 hän pelasi Saksassa Bottropin joukkueessa mutta palasi yhden kauden jälkeen Sampoon.
Rantalentopallo

Tatun veli Jani Säisä on myös lentopalloilija, joka oli Tatun kanssa voittamassa Sammolle Suomen-mestaruutta 2005. Tatu ja Jani ovat myös pelannet beach volleyta yhdessä. Tatun ensimmäinen kausi beach volleyn SM-kiertueella oli 2005.
Saavutukset

Lentopallossa:
Suomenmestaruus 2004, 2005, 2009
Suomen cupin mestaruus 2000, 2006, 2007, 2008
SM-hopeaa 2007, 2008
SM-pronssia 2003
60 maaottelua junioreissa
Kauden miespelaaja Pohjois-Savossa 2005
Beach volleyssa:
1 SM-hopea junioreissa
1 Suomen edustus junioreiden MM-kisoissa
The Times of Swaziland

The Times of Swaziland on swazimaalainen sanomalehti. Allister Miller perusti sen vuonna 1897. Lehteä rahoitti aluksi Ison-Britannian hallitus ja se painettiin Johannesburgissa. The Times of Swaziland ilmestyy nykyään päivittäin.
Aiheesta muualla

The Times of Swaziland (englanniksi)
Tatra T49

| Tatra T49 |
| --- | --- |

Valmistustiedot
Valmistusmaa:   Tšekkoslovakia  Saksa
Valmistaja:  Závody Tatra a.s. /Ringhoffer Tatra a. s., Kopřivnice
Valmistusvuodet:  1929–1939
Tuotantomäärä:  noin 200 kappaletta
Mitat ja massat
Kantavuus:  500 kg
Omamassa:  noin 500 kg
Akseliväli:  2 265 mm
Maavara:  200 mm
Moottori, voimansiirto ja alusta
Iskutilavuus:  529 cm³
Teho:  5 kW /2500 1/min
Polttoaine:  bensiini
Kulutus:  6–8 l /100 km
Vetotapa:  takaveto
Vaihteisto:  3+1
Jarrut:  edessä mekaanisesti toimivat rumpujarrut, takana käsikäyttöinen jarru
Tatra T49 oli tšekkoslovakialaisen Tatran valmistama kolmipyöräinen ajoneuvo, josta oli tavaran- ja henkilönkuljetusmuunnelmat. Malli suunniteltiin edulliseksi kulkuvälineeksi tavallisille kansalaisille ja yritysten käyttöön. Ajoneuvoja tehtiin noin 200 kappaletta vuosina 1929–1939. Mallin valmistuksessa hyödynnettiin paljon T12- ja T30-mallien komponentteja. Ajoneuvosta valmistettiin muutamia erikoiskoreilla varustettuja yksilöitä.
Teknisiä tietoja > Moottori

Autossa oli voimanlähteenä ilmajäähdytteinen, yksisylinterinen nelitahtinen moottori, joka perustui T12:ssa käytettyyn rakenteeseen. Sytytysjärjestelmä oli Boschin valmistama ja ajoneuvon sähköjärjestelmä oli 12-volttinen. Kaasuttimena oli Zenith 26 ABC. Käynnistys tapahtui moottoripyörien tapaan polkimen avulla. Pakokaasut johdettiin eteenpäin pitkin runkoputkea, johon oli rakennettu äänenvaimennin.
Teknisiä tietoja > Voimansiirto ja alusta

Ajoneuvon kantavana rakenteena oli keskusputkirunko. Runkoputken etupää oli kiinnitetty jäykkään etuakseliin, joka oli peräisin T30-mallista. Jousituksena oli kaksi poikittaista, puolielliptistä lehtijousta. Runkoputken takapäähän oli pultattu vaihteisto, jonka kylkeen moottori oli kiinnitetty. Vaihteita oli kolme eteen ja yksi taakse. Kytkin oli kaksilevyinen ja kuiva. Voimansiirtoakseli kulki taakse jousitetun takahaarukan varassa olleelle takapyörälle. Takahaarukka oli jousitettu pitkittäisen, puolielliptisen lehtijousen avulla.
Jokaisella pyörällä oli rumpujarrut, joista etuakselin jarrut toimivat polkimella mekaanisen välityksen kautta, mutta takapyörän jarru toimi käsikäyttöisesti.
Teknisiä tietoja > Korirakenne

Ajoneuvo oli kaksipaikkainen ja matkustajan istuin oli sijoitettu kuljettajan taakse. Yläpuolelle sai levitettyä tarvittaessa katteen, mutta sivut ja takaosa jäivät avoimiksi. Tavarankuljetuslaatikko oli etuakselin päällä.
Jotkut yksilöt varustettiin umpinaisilla korirakenteilla.
Teknisiä tietoja > Ominaisuuksia

Ajoneuvon huippunopeus oli noin 50–60 km/h ja sen toimintasäde oli 200 km. Ajoneuvon etuina pidettiin yksinkertaista rakennetta, hyvää kestävyyttä ja käytännöllisyyttä.
Aiheesta muualla

Wikimedia Commonsissa on kuvia tai muita tiedostoja aiheesta .
Tatra T49:n runkorakenne.
Taktinen ydinase

Taktinen ydinase on ydinase, joka on tarkoitettu käytettäväksi taistelukentällä. Vertailun vuoksi strategiset ydinaseet on tarkoitettu tuhoamaan asutuskeskuksia ja suuria laitoksia. Taktisia ydinaseita käsitellään yleensä strategian rajattuna osana, ei täysimittaiseen ydinsotaan tarkoitettuina.
Tyypit

Taktisiksi ydinaseiksi lasketaan ohjukset, joiden kantama on alle 500 kilometriä.
Taktisiin ydinaseisiin eivät kuulu vain ydinkärjellä varustetut pommit ja ohjukset, vaan myös tykinammukset, maamiinat, syvyyspommit ja torpedot.
Pieniä, kahden hengen kannettavia ydinaseita on kehitetty (kuten Special Atomic Demolition Munition), mutta tarpeeksi suuren tehonselvennä ja kannettavuuden yhdistäminen on ollut vaikeaa.
On myös kehitetty bunkkerien tuhoamiseen tarkoitettuja ydinaseita.
Taktisten ydinaseiden räjähdysvoima on yleensä alempi kuin strategisten, vaikka ne silti ovatkin erittäin voimakkaita. Jotkut ydinaseet voivat toimia molemmissa rooleissa räjähdysvoiman muunneltavuuden takia. Nykyaikaisten taktisten aseiden räjähdysvoima voi olla kymmeniä, jopa satoja kilotonneja, eli moninkertainen verrattuna Hiroshimaan ja Nagasakiin pudotettuihin pommeihin.
Joillakin taktisilla ydinaseilla on ominaisuuksia, jotka parantavat niiden suorituskykyä taistelutilanteissa strategisiin aseisiin verrattuna, esimerkiksi räjähdysvoiman muunneltavuus ja neutronikärjet, joilla saadaan vähennettyä laskeumaa ja lisättyä vihollisjoukkojen tappioita.
Kritiikki

Pienemmästä välittömästä tuhosta huolimatta ydiniskun poliittinen ja symbolinen merkitys on yhtä iso kuin strategisella ydinaseella. Princetonin yliopistossa vuonna 2019 tehdyssä simulaatiossa ydinaseen käyttö Yhdysvaltojen ja Venäjän sodassa  eskaloitui täysimittaiseksi ydinsodaksi, jossa olisi kuollut ensimmäisten tuntien aikana 90 miljoonaa ihmistä.
Taktisten aseiden pienen koon vuoksi esimerkiksi terroristien olisi helpompi varastaa niitä, erityisesti poliittisen epävakauden vallitessa (kuten Neuvostoliiton hajotessa). Taktiset ydinaseet muodostivat suuren osan esimerkiksi 1960-luvun ydinasevaltojen ydinasevarastoista.
Toisaalta jotkut teoreetikot[lähde? ] kylmän sodan aikana uskoivat, että Yhdysvallat olisi ollut alakynnessä ilman taktisia ydinaseita, jos se olisi joutunut sotaan Neuvostoliittoa vastaan, varsinkin koska Yhdysvallat olisi tuskin halunnut aloittaa hyökkäystä strategisilla ydinaseilla. Koska ajateltiin, että minkä tahansa ydinaseen käyttö Neuvostoliittoa vastaan käynnistäisi täysimittaisen ydinsodan, taktisten ja strategisten aseiden välille on ollut vaikeampi vetää rajaa.
Asevarastot

Taktiset ydinaseet on rajattu strategisten aseiden vähentämissopimus START:in ulkopuolelle. 2010-luvulla sekä Venäjä että Yhdysvallat alkoivat hankkia niitä lisää ja puhua niistä osana ydinasepelotettaan. Muut maat, joilla niitä tiedetään olevan, ovat Kiina, Ranska, Iso-Britannia, Pakistan, Intia, Israel ja Pohjois-Korea.
Käyttö

Taktisia ydinaseita voitaisiin käyttää[lähde? ] seuraavissa tilanteissa:
Suuria maavoimia vastaan
Tuhoamaan maanalainen bunkkeri
Kaukaista tai vahvasti puolustettua aluetta vastaan, jolloin tavallisten aseiden käyttö olisi vaikeaa
Lentotukialusosastoa tai muuta alusryhmää vastaan
Suurta maihinnousulaivastoa vastaan
Suurta huoltokolonnaa vastaan
Nimityksiä

FROG (Free Rockets Over Ground)
Davy Crockettit
Salkkupommit (voi tarkoittaa myös muita kuin ydinaseita)
Atomibazookat
Aiheesta muualla

Kuvia tai muita tiedostoja aiheesta Taktinen ydinase Wikimedia Commonsissa
Nuclear Weapon Archive
Yhdysvaltain M-388 Davy Crockett oli pienin rakennettu ydinase. Sen räjähdysvoima oli vain noin 0,02 - 0,5 kilotonnia.
The Christmas Present

| The Christmas Present Robbie Williams |
| --- | --- | --- |

Studioalbumin tiedot
 Julkaistu: 22. marraskuuta 2019
 Tyylilaji: joulumusiikki
 Kesto: 78.26
 Levy-yhtiö: Columbia
Listasijoitukset
  50. (albumilista)
Robbie Williamsin muut julkaisut
| Under the Radar Volume 3 2019 | The Christmas Present 2012 |   |
The Christmas Present on brittiläisen laulajan Robbie Williamsin joulualbumi, joka julkaistiin 22. marraskuuta 2019.